31997D0825
L 342/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 24 ноември 1997 година
за сключване на Конвенция за сътрудничество при опазване и устойчиво използване на река Дунав
(97/825/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 130т, параграф 1 във връзка с член 228, параграф 2, първо изречение и член 228, параграф 3, първа алинея от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че Комисията участва от името на Общността в преговорите с ad hoc работната група за изготвяне на Конвенция за сътрудничество при опазване и устойчиво използване на река Дунав;
като има предвид, че настоящата конвенция е подписана от името на Общността в София (България) на 29 юни 1994 г.;
като има предвид, че настоящата конвенция има за цел създаването на рамка за двустранно или многостранно сътрудничество за защита на морската околна среда, за предотвратяване и контролиране на замърсяването по река Дунав и за осигуряване на устойчивото използване на водните ресурси на държавите, през които тече река Дунав;
като има предвид, че Общността е приела мерки в областите, обхванати от конвенцията; като има предвид, че в тези области Общността трябва да поеме международни задължения;
като има предвид, че съгласно член 130с политиката на Общността за опазване на околната среда помага за постигане на опазването, защитата и подобряването на качеството на околната среда, за защита на човешкото здраве, благоразумното и рационално използване на природните ресурси, с оглед на устойчивото развитие и насърчаването на международно ниво на мерките за работа с регионалните или световните проблеми, свързани с околната среда;
като има предвид, че политиката за околната среда на Общността като цяло има за цел постигане на високо ниво на закрила; като има предвид, че тази политика се основава на принципите за предохранителни и превантивни действия, на принципа за ректификация, приоритетно при източника, на екологичната щета и на принципа „замърсителят плаща“;
като има предвид, че като част от техните компетенции Общността и държавите-членки си сътрудничат със съответните трети страни и международни организации;
като има предвид, че сключването на конвенцията от страна на Общността спомага за постигане на целите, определени в член 130с от Договора, и като има предвид, че следователно тя трябва да бъде одобрена,
РЕШИ:
Член 1
Конвенцията за сътрудничество при опазване и устойчиво използване на река Дунав се одобрява от името на Общността.
Текстът на конвенцията е приложен към настоящото решение.
Член 2
Председателят на Съвета е упълномощен да определи лицето/лицата, оправомощено/и да депозира/т инструмента за одобрение пред румънското правителство съгласно член 26 от конвенцията.
Съставено в Брюксел на 24 ноември 1997 година.